
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1076 

30 Απριλίου 2013 


ΑΠΟΦΑΣΕΙ Σ 

Αριθμ. 2/40379/ΔΥΕΠ 

Κανονισμός της Γενικής Διεύθυνσης Δημοσιονομικών 
Ελέγχων (Γ.Δ.Δ.Ε.) περί Επιβολής Δημοσιονομικών 
Διορθώσεων. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Των άρθρων 17 και 20 του ν. 3492/2006 (ΦΕΚ Α' 210) 
«Οργάνωση συστημάτων ελέγχου για τη διασφάλιση 
της χρηστής δημοσιονομικής διαχείρισης του κρατικού 
προϋπολογισμού και των εκτός του κρατικού προϋπο¬ 
λογισμού φορέων και άλλες διατάξεις», όπως τροπο¬ 
ποιήθηκε με το άρθρο 14 του ν. 4081/2012 (ΦΕΚ Α' 184). 

β. Του άρθρου 5 του π.δ. 24/2008 (ΦΕΚ Α' 48) «Διάρ¬ 
θρωση της Γενικής Διεύθυνσης Δημοσιονομικών Ελέγ¬ 
χων (Γ.Δ.Δ.Ε.) της Γ ενικής Γ ραμματείας Δημοσιονομικής 
Πολιτικής του Υπουργείου Οικονομίας και Οικονομικών 
και αρμοδιότητες των Διευθύνσεων και των Τμημάτων 
της». 

2. Το άρθρο 90 του Κώδικα, ο οποίος κυρώθηκε με 
το άρθρο πρώτο του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (ΦΕΚ Α' 98). 

3. Το άρθρο 104 του ν. 2362/1995 (ΦΕΚ Α' 247), «Περί 
Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις», όπως ισχύει. 

4. Το ν.δ. 356/74 «Περί Κώδικος Εισπράξεως Δημοσίων 
Εσόδων» (ΦΕΚ Α' 90), όπως τροποποιήθηκε και ισχύει, 
καθώς και τις διατάξεις του π.δ. 16/1989 «Κανονισμός 
Λειτουργίας των ΔΟΥ» (ΦΕΚ Α' 6). 

5. Την αριθ. Υ.48/9-7-2012 (ΦΕΚ Β' 2105) απόφαση του 
Πρωθυπουργού «καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Σταϊκούρα». 

6. Το γεγονός ότι η παρούσα απόφαση δεν προκα- 
λεί δαπάνη σε βάρος του Κρατικού Προϋπολογισμού, 
αποφασίζουμε: 

Εγκρίνουμε τον Κανονισμό της Γενικής Διεύθυνσης 
Δημοσιονομικών Ελέγχων (Γ.Δ.Δ.Ε.) περί Επιβολής Δη¬ 
μοσιονομικών Διορθώσεων, το κείμενο του οποίου έχει 
ως ακολούθως: 


«Κανονισμός Επιβολής Δημοσιονομικών Διορθώσεων 
ΚΕΦΑΛΑΙΟ Α 
Άρθρο 1 
Περιεχόμενο 

Με τον παρόντα Κανονισμό καθορίζονται ο τρόπος 
επιβολής και υλοποίησης των δημοσιονομικών διορ¬ 
θώσεων και πράξεων καταλογισμού, τα κριτήρια και οι 
κλίμακες των κατ’ αποκοπή δημοσιονομικών διορθώ¬ 
σεων, τα μέτρα που μπορούν να λαμβάνονται εφόσον 
διαπιστωθούν κατά τον έλεγχο, παρατυπίες ή μη απο¬ 
δοτικές ή περιττές δαπάνες, καθώς και ο τύπος των 
πράξεων καταλογισμού και δημοσιονομικής διόρθωσης. 

Άρθρο 2 
Ορισμοί 

Για τους σκοπούς της παρόντος Κανονισμού νοούνται 
ως: 

Παρατυπία: Κάθε παράβαση διάταξης του εθνικού ή 
του κοινοτικού δικαίου με πραγματικό ή ενδεχόμενο 
αποτέλεσμα να ζημιωθεί ο προϋπολογισμός του ελεγ¬ 
χόμενου φορέα ή η περιουσιακή του κατάσταση. 

Δημοσιονομική Διόρθωση: Η αφαίρεση ποσού από 
τον προϋπολογισμό του φορέα, το οποίο αντιστοιχεί 
στην οικονομική ζημία που προέκυψε για τον Κρατικό 
Προϋπολογισμό ή τον προϋπολογισμό του φορέα από 
μεμονωμένη ή συστημική παρατυπία των οργάνων του 
και η επαναφορά του στον Κρατικό Προϋπολογισμό ή 
η διάθεσή του για άλλες δραστηριότητες του φορέα, 
αντιστοίχως. 

Κατ’ αποκοπή Δημοσιονομική Διόρθωση: Η αφαίρεση 
από τον Προϋπολογισμό του φορέα κατ’ αποκοπή ποσού 
σε περίπτωση παρατυπιών που δεν είναι δυνατό να 
προσδιορισθεί επακριβώς το ποσό της προκληθείσας 
ζημίας ή όταν η εξ ολοκλήρου ακύρωση της παράτυπης 
δαπάνης θα ήταν αντίθετη με την αρχή της αναλογι- 
κότητας 

Αχρεωστήτως καταβληθέν ποσό: Κάθε δαπάνη στην 
οποία δεν αντιστοιχεί ίσης αξίας παραδοθέν προϊόν, 
έργο ή υπηρεσία σύμφωνα με τους όρους της σχετικής 
σύμβασης ή απόφασης με την οποία αναλήφθηκε η 
υποχρέωση της δαπάνης. 

Ανάκτηση: Η επιστροφή των αχρεωστήτως ή παρα- 
νόμως καταβληθέντων ποσών, από τον λαβόντα, για 
μη νόμιμη αιτία. 

Καταλογιστική Πράξη: Η Διοικητική πράξη με την 
οποία υποχρεούται ο λαβών σε επιστροφή του αχρεω- 
στήτως καταβληθέντος ποσού. 

Πράξη επιβολής Δημοσιονομικών Διορθώσεων: Η 
Διοικητική Πράξη με την οποία αφαιρείται από τον 
Προϋπολογισμό του φορέα το ποσό που αντιστοιχεί 
στην οικονομική ζημία που προκλήθηκε στον Κρατικό 
Προϋπολογισμό ή τον προϋπολογισμό του φορέα από 
μεμονωμένη ή συστημική παρατυπία των οργάνων του 
και η επαναφορά του στον Κρατικό Προϋπολογισμό. 

Άρθρο 3 
Αρμόδιο Όργανο 

1. Ο παρών Κανονισμός των επιβαλλόμενων δημοσιο¬ 
νομικών διορθώσεων, οι καταλογισμοί και οι διαδικασίες 
ανάκτησης των αχρεωστήτως ή παρανόμως καταβλη- 
θέντων ποσών εφαρμόζονται από τη Γενική Διεύθυνση 
Δημοσιονομικών Ελέγχων (Γ.Δ.Δ.Ε.) και τα όργανα αυτής. 

2. Προϋπόθεση για την εφαρμογή του Κανονισμού 
αποτελεί: 

α. η διενέργεια ελέγχων, σύμφωνα με τις διατάξεις 
του άρθρου 13 του ν. 3492/2006, 

β. η αξιολόγηση των αποτελεσμάτων των ως άνω 
ελέγχων, 

γ. ο εντοπισμός μεμονωμένων ή συστημικών παρα¬ 
τυπιών σε υπηρεσίες των φορέων των διατάξεων του 
άρθρου 3 του ν. 3492/2006. 

ΚΕΦΑΛΑΙΟ Β 

Αρθρο 4 

Διαδικασία γνωστοποίησης παρατυπιών 

Μετά το πέρας του ελέγχου, οι Δημοσιονομικοί Ελε¬ 
γκτές ή οι ελεγκτικές ομάδες συντάσσουν έκθεση, η 
οποία, εφόσον διαπιστώνει ευρήματα με παρατυπίες 
που συνεπάγονται δημοσιονομικές διορθώσεις ή κατα¬ 
λογισμούς, και αφού ελεγχθεί για την πληρότητα από 
την αρμόδια Διεύθυνση, γνωστοποιείται στον ελεγχό¬ 
μενο φορέα, καθώς και στα πρόσωπα κατά των οποίων 
προτείνεται αναζήτηση των αχρεωστήτως ή παρανόμως 
καταβληθέντων ποσών ή τυχόν, φέρουν πειθαρχική ή 
ποινική ευθύνη. 

Αρθρο 5 

Διαδικασία επιβολής δημοσιονομικών 
διορθώσεων και καταλογισμών 

1. Οι ελεγχόμενοι φορείς, καθώς και τα φυσικά πρόσω¬ 
πα που έχουν έννομο συμφέρον δικαιούνται να υποβά¬ 
λουν, εγγράφως, αντιρρήσεις κατά των ευρημάτων και 
συστάσεων της έκθεσης εντός αποκλειστικής προθε¬ 
σμίας ενός (1) μηνός από την παραλαβή αυτής. 

2. Εάν υποβληθούν αντιρρήσεις, αυτές μαζί με την έκ¬ 
θεση ελέγχου και όλα τα σχετικά έγγραφα εξετάζονται 
από την Ε.Σ.ΕΛ., η οποία, αφού ακούσει τον Δημοσιονο¬ 
μικό Ελεγκτή που συνέταξε την έκθεση, αποφασίζει για 
την αποδοχή ή μη των αντιρρήσεων. Σε περίπτωση μη 
αποδοχής των αντιρρήσεων και, εφόσον απαιτείται επι¬ 
βολή δημοσιονομικών διορθώσεων ή έκδοση πράξεων 
καταλογισμού, αυτές διενεργούνται μετά από απόφαση 
της Ε.Σ.ΕΛ., η οποία υπογράφεται από τον Προϊστάμενο 
της Γ.Δ.Δ.Ε. 

Σε περίπτωση μερικής αποδοχής της αντίρρησης 
εφαρμόζονται για το εναπομένον ποσό οι διατάξεις 
του προηγούμενου εδαφίου. 

Σε περίπτωση αποδοχής των αντιρρήσεων στο σύ¬ 


νολό τους δεν λαμβάνεται υπόψη η πρόταση επιβολής 
καταλογισμού ή διόρθωσης. 

3. Εάν δεν υποβληθούν αντιρρήσεις εντός της προ- 
βλεπόμενης προθεσμίας, επιβάλλονται δημοσιονομικές 
διορθώσεις ή καταλογισμοί. Στην περίπτωση αυτή, η 
επιβολή δημοσιονομικών διορθώσεων ή καταλογισμών 
για ποσά μέχρι δέκα χιλιάδες (10.000) ευρώ διενεργείται 
με απόφαση του αρμόδιου Δημοσιονομικού Ελεγκτή, 
για ποσά από δέκα χιλιάδες ένα μέχρι πενήντα χιλιά¬ 
δες (10.001 -50.000) ευρώ με απόφαση του καθ’ ύλην 
αρμόδιου Προϊσταμένου Τμήματος, για ποσά από πενή¬ 
ντα χιλιάδες ένα μέχρι εκατό χιλιάδες (50.001 -100.000) 
ευρώ με απόφαση του καθ’ ύλην αρμόδιου Προϊστα¬ 
μένου Διεύθυνσης και για ποσά εκατό χιλιάδων ενός 
(100.001) ευρώ και άνω με απόφαση του Προϊσταμένου 
της Γ.Δ.Δ.Ε. Τα παραπάνω ποσά δύναται να αναπρο¬ 
σαρμόζονται με απόφαση του Υπουργού Οικονομικών. 
Σε περίπτωση έγγραφης διαφωνίας του αρμόδιου για 
την έκδοση της απόφασης δημοσιονομικής διόρθωσης 
ή καταλογισμού οργάνου με τα συμπεράσματα της έκ¬ 
θεσης ελέγχου, αυτή επιλύεται από την Ε.Σ.ΕΛ. κατά τα 
οριζόμενα στην παράγραφο 2 του παρόντος άρθρου. 
Οι αποφάσεις κοινοποιούνται στο φορέα, στον οποίο 
επιβάλλεται δημοσιονομική διόρθωση και στους κατα- 
λογιζόμενους, σύμφωνα με τις διατάξεις του Κώδικα 
Διοικητικής Δικονομίας. 

4. Η αρμόδια Διεύθυνση Ελέγχων της Γ.Δ.Δ.Ε. κοι¬ 
νοποιεί στη Διεύθυνση Υποστήριξης και Επικοινωνίας 
την έκθεση ελέγχου, τις αντιρρήσεις, την απόφαση της 
Ε.Σ.ΕΛ., τις αποφάσεις δημοσιονομικών διορθώσεων και 
τις πράξεις καταλογισμού, προκειμένου να παρακολου¬ 
θήσει τη συμμόρφωση των φορέων και την εκτέλεση 
των ληφθέντων μέτρων. 

5. Ειδικά οι αποφάσεις δημοσιονομικών διορθώσεων 
κοινοποιούνται και στις αρμόδιες Υπηρεσίες του Γ.Λ.Κ. 
(Διεύθυνση Προϋπολογισμού Γ ενικής Κυβέρνησης, Υπη¬ 
ρεσίες Δημοσιονομικού Ελέγχου -ΥΔΕ-), καθώς και στα 
αρμόδια Υπουργεία και οικείες Περιφέρειες, προκειμέ¬ 
νου να υλοποιηθούν οι επιβαλλόμενες διορθώσεις. 

6. Οι αποφάσεις δημοσιονομικών διορθώσεων και οι 
πράξεις καταλογισμού προσβάλλονται ενώπιον του 
Ελεγκτικού Συνεδρίου από οποιονδήποτε έχει έννομο 
συμφέρον, εντός της προθεσμίας που προβλέπεται από 
τις ισχύουσες διατάξεις περί Ελεγκτικού Συνεδρίου. Η 
προθεσμία άσκησης των ενδίκων μέσων κατά των απο¬ 
φάσεων αυτών και η άσκησή τους δεν αναστέλλουν 
την εκτέλεσή τους. Αναστολή εκτέλεσης των αποφά¬ 
σεων επιτρέπεται από το Ελεγκτικό Συνέδριο, μόνο εάν 
προξενείται ανεπανόρθωτη βλάβη στον αιτούντα και 
πιθανολογείται η ευδοκίμηση του ένδικου μέσου. 

7. Στις περιπτώσεις δαπανών του Κρατικού Προϋπολο¬ 
γισμού ή προϋπολογισμού άλλων φορέων επί των οποί¬ 
ων έχει ασκηθεί προληπτικός έλεγχος από το Ελεγκτικό 
Συνέδριο, εφόσον διαπιστωθούν από τα ελεγκτικά όρ¬ 
γανα παραβάσεις που προβλέπονται στην παράγραφο 2 
του άρθρου 16 του ν. 3492/2006, εφαρμόζονται οι διατά¬ 
ξεις της παρ. 11 του αρθ. 45 του ν. 4071/2012 (ΦΕΚ Α' 85). 

Αρθρο 6 
Καταλογισμός 

1. Εάν διαπιστώνονται ελλείμματα, πληρωμή αχρεω¬ 
στήτως καταβληθέντων ποσών ή μη νόμιμων δαπανών, 
φθορά ή απώλεια τίτλων, απαιτήσεων και περιουσιακών 
στοιχείων του ελεγχόμενου φορέα που δεν οφείλονται 

σε ανωτέρω βία ή απρόβλεπτα γεγονότα, σύμφωνα με 
τα οριζόμενα στην Πράξη 98/2001 του IV Τμήματος του 
Ελεγκτικού Συνεδρίου, ενεργείται ή προτείνεται κατα¬ 
λογισμός σε βάρος: 

α) του υπευθύνου, αν από δόλο ή βαριά αμέλεια προ- 
έβη σε παράνομες πράξεις ή παραλείψεις ή συνέπραξε 
στην έκδοση αυτών ή στη μη τήρηση των νόμιμων δια¬ 
δικασιών πραγματοποίησης της δαπάνης και σε περί¬ 
πτωση θανάτου αυτού σε βάρος των κληρονόμων του. 

β) του προϊσταμένου του, αν αμέλησε να ασκήσει 
την επιβαλλόμενη από τη θέση του εποπτεία και να 
αποτρέψει την πραγμάτωση της μη νόμιμης πληρωμής, 
γ) του λαβόντα, αν έχει συντελέσει υπαίτια στη μη 
νόμιμη πληρωμή και σε κάθε περίπτωση αχρεώστητης 
πληρωμής, ανεξάρτητα από υπαιτιότητα αυτού, 
δ) των οργάνων διοίκησης του φορέα, αν έχουν συ- 
ντελέσει υπαιτίως στη μη νόμιμη πληρωμή. 

Το καταλογιστέο ποσό προσαυξάνεται με πρόστιμο 
δύο τοις εκατό (2%). 

2. Αν από τον έλεγχο προκύψει δόλος ή βαριά αμέλεια 
σε βάρος των ανωτέρω, η υπόθεση παραπέμπεται στον 
αρμόδιο εισαγγελέα για τα περαιτέρω. Σε περίπτωση 
καταλογισμού σε βάρος περισσοτέρων προσώπων, αυτά 
ευθύνονται αλληλεγγύως εις ολόκληρον. 

Αρθρο 7 

Προσδιορισμός δημοσιονομικών διορθώσεων 

1. Το ποσό της δημοσιονομικής διόρθωσης, το οποίο 
επιβάλλεται από τα όργανα της Γ.Δ.Δ.Ε. σε σχέση με 
μεμονωμένες ή συστημικές παρατυπίες, υπολογίζεται, 
όπου αυτό είναι δυνατόν και εφαρμόσιμο, με βάση τις 
μεμονωμένες δαπάνες ή την απώλεια εσόδων ή πε¬ 
ριουσιακών στοιχείων και ισούται προς το ποσό της 
προκληθείσας ζημίας. 

2. Όταν δεν είναι δυνατόν να προσδιορισθεί επακρι¬ 
βώς το ποσό της προκληθείσας ζημίας ή όταν η εξ 
ολοκλήρου ακύρωση της παράτυπης δαπάνης θα ήταν 
δυσανάλογη, τα όργανα της Γ.Δ.Δ.Ε. επιβάλλουν δημο¬ 
σιονομικές διορθώσεις κατ’ αποκοπή, υπολογίζοντας 
τη βαρύτητα της παράβασης, όπως επίσης την έκταση 
και τις δημοσιονομικές επιπτώσεις κάθε αδυναμίας του 
συστήματος διαχείρισης και ελέγχου, που οδήγησε στη 
διαπιστωθείσα παρατυπία. 

3. Οι κατ’ αποκοπή δημοσιονομικές διορθώσεις επι¬ 
βάλλονται με βάση τις Κλίμακες που παρατίθενται στο 
Παράρτημα Α' του παρόντος και αποτελούν αναπόσπα¬ 
στο τμήμα αυτού. 

ΚΕΦΑΛΑΙΟ Γ 
Άρθρο 8 

Τρόπος επιστροφής αχρεωστήτως καταβληθέντων 
1. Μετά τη διαπίστωση αχρεωστήτως καταβολής 
ποσών, η επιστροφή αυτών από τους λαβόντες, όπως 
αυτοί αναφέρονται στην παρ. 2 του άρθρου 16 του 
ν. 3492/2006, γίνεται ως ακολούθως: 

α. Εάν αφορούν πληρωμή μισθών δημοσίου, ειδοποι¬ 
ούνται οι λαβόντες τα αχρεώστητα και τους παρέχε¬ 
ται ευχέρεια ώστε να επιστραφούν τα ποσά με παρα¬ 
κράτηση του ενός δέκατου κάθε μήνα των μηνιαίων 
αποδοχών τους μέχρις εξοφλήσεως της οφειλής τους, 
σύμφωνα με το άρθρο 3 παρ. 1 του Κώδικα Είσπραξης 
Δημοσίων εσόδων (ΚΕΔΕ ν.δ. 356/74 όπως ισχύει), σε 
συνδυασμό με την αριθ. 2081241/11652/0022/17-11-1997 
απόφαση του Υπουργού Οικονομικών (ΦΕΚ Β 1055). Σε 


περίπτωση θανάτου των λαβόντων ειδοποιούνται οι 
κληρονόμοι αυτών. 

Σε περίπτωση που οι αχρεωστήτως λαβόντες αρ- 
νηθούν την επιστροφή με τον ανωτέρω διακανονισμό, 
εκδίδεται καταλογιστική πράξη από την Γ.Δ.Δ.Ε. και 
αποστέλλεται στην αρμόδια ΔΟΥ για την είσπραξη, 
σύμφωνα με τα οριζόμενα από τον Κ.Ε.Δ.Ε. 

β. Εάν τα αχρεωστήτως καταβληθέντα ποσά αφορούν 
πληρωμές συντάξεων Δημοσίου, η επιστροφή γίνεται 
σύμφωνα με τον Κώδικα Πολιτικών και Στρατιωτικών 
Συντάξεων, όπως κάθε φορά ισχύει και βάσει των εκδι- 
δομένων κατ’ εξουσιοδότηση αυτού αποφάσεων. 

γ. Εάν τα αχρεωστήτως καταβληθέντα ποσά αφορούν 
λοιπές δαπάνες φορέων που διέπονται από τον Κώδικα 
Είσπραξης Δημοσίων Εσόδων (Κ.Ε.Δ.Ε.), εκδίδεται κα- 
ταλογιστική πράξη σύμφωνα με τον Κ.Ε.Δ.Ε. και απο- 
στέλλεται στην αρμόδια Δημόσια Οικονομική Υπηρεσία 
(Δ.Ο.Υ.) με συνημμένη περιληπτική κατάσταση. 

δ) Εάν τα αχρεωστήτως καταβληθέντα ποσά αφορούν 
μισθοδοσία, συντάξεις και λοιπές δαπάνες άλλων φορέ¬ 
ων που δεν υπάγονται στον Κ.Ε.Δ.Ε. ο υπόχρεος οφείλει 
να καταβάλει το ποσό το οποίο έχει καταλογισθεί σε 
βάρος του, σύμφωνα με τις διατάξεις που διέπουν τους 
οικείους φορείς τόσο για την κύρια και επικουρική σύ¬ 
νταξη όσο και για τις λοιπές δαπάνες. 

2. Το αχρεωστήτως ή παρανόμως καταβληθέν ποσό 
βεβαιώνεται, εισπράττεται ως έσοδο του κρατικού προ¬ 
ϋπολογισμού και εισάγεται στην κατηγορία των εσό¬ 
δων με Κ.Α.Ε. 3914 «Καταλογισμοί σε βάρος δημοσίων 
υπολόγων με αποφάσεις του Ελεγκτικού Συνεδρίου ή 
της Διοίκησης», 3241 «Επιστροφές αποδοχών συντάξε¬ 
ων, επιδομάτων κ.λπ. προσώπων που μισθοδοτούνται ή 
συνταξιοδοτούνται από το Δημόσιο», 3249 «Επιστροφές 
αδιάθετων αποζημιώσεων και επιχορηγήσεων καθώς και 
λοιπών καταβαλλόμενων ποσών χωρίς να οφείλονται», 
κατά περίπτωση. 

3. Η Δ.Ο.Υ. στην οποία έγινε η καταβολή γνωστοποιεί 
αμέσως την είσπραξη του οφειλόμενου ποσού στη Διεύ¬ 
θυνση Υποστήριξης και Επικοινωνίας της Γ.Δ.Δ.Ε., καθώς 
και στη Δ/νση Προϋπολογισμού Γ ενικής Κυβέρνησης του 
Γ ενικού Λογιστηρίου του Κράτους. 

4. Οι κατά αποκοπή δημοσιονομικές διορθώσεις του 
Παραρτήματος Α' του παρόντος, πέραν του Δημοσίου 
εφαρμόζονται ανάλογα και στους φορείς του άρθρου 
3 του ν. 3492/2006. 

Αρθρο 9 

Απόφαση Δημοσιονομικής Διόρθωσης, 

Πράξη Καταλογισμού, περιεχόμενο 
1. Στην απόφαση δημοσιονομικής διόρθωσης, καθώς 
και στην πράξη καταλογισμού, κατά περίπτωση, ανα- 
φέρονταί: 

α) Τα φυσικά πρόσωπα ή οι φορείς στους οποίους 
επιβάλλονται δημοσιονομικές διορθώσεις ή καταλογι¬ 
σμοί. Αναλυτικά αναγράφεται το επώνυμο, όνομα, πα¬ 
τρώνυμο, ο Αριθμός Φορολογικού Μητρώου (Α.Φ.Μ.), το 
επάγγελμα, η ακριβής διεύθυνση του επαγγέλματος και 
της κατοικίας του οφειλέτη και αν πρόκειται για φορείς 
η επωνυμία και η έδρα τους. 

β) Τα στοιχεία ταυτότητας του έργου/δαπάνης στο 
οποίο διαπιστώθηκε η παρατυπία. 

γ) Η αρμόδια ΔΟΥ που θα προβεί στη βεβαίωση του 
οφειλόμενου ποσού. 

δ) Το είδος του εσόδου, το οφειλώμενο ποσό ανά 
Κωδικό Αριθμό Εσόδου (ΚΑΕ). 

ε) Οι αρμόδιες Υπηρεσίες για την υλοποίηση της δη¬ 
μοσιονομικής διόρθωσης. 

ζ) Το ύψος των δαπανών που θα αφαιρεθούν ή θα 
επιστραφούν. 

η) Η αναλυτική αιτιολογία της δημοσιονομικής διόρ¬ 
θωσης ή του καταλογισμού, 
θ) Η προθεσμία του άρθρου 17 παρ. 8 του ν. 3492/2006. 
ι) Τα ένδικα μέσα που προβλέπονται από το άρθρο 17 
παρ. 8 του. ν. 3492/2006. 

2. Ο ιδιαίτερος τύπος των δημοσιονομικών διορθώσε¬ 
ων, καθώς και των πράξεων καταλογισμού της προη¬ 
γούμενης παραγράφου παρατίθεται στα παραρτήματα 
Β και Γ του παρόντος και αποτελούν αναπόσπαστο 
τμήμα αυτού. 

Άρθρο 10 

Τρόπος υλοποίησης Δημοσιονομικών Διορθώσεων 
1. Το ποσό των δημοσιονομικών διορθώσεων που επι¬ 
βάλλουν τα όργανα της Γ.Δ.Δ.Ε. σε φορείς που χρημα¬ 


τοδοτούνται ή επιχορηγούνται από το κράτος αποτελεί 
έσοδο του Κρατικού Προϋπολογισμού, το οποίο σε κα¬ 
μία περίπτωση δεν μπορεί να υπερβαίνει το ποσό της 
επιχορήγησης. Εάν κατά τη διάρκεια του οικονομικού 
έτους που εκδόθηκε η απόφαση δημοσιονομικής διόρ¬ 
θωσης, δεν καταστεί δυνατή η είσπραξη του ποσού 
αυτής, το ποσό αφαιρείται από τον προϋπολογισμό του 
φορέα του επόμενου οικονομικού έτους. 

2. Οι δημοσιονομικές διορθώσεις που επιβάλλουν τα 
όργανα της Γ.Δ.Δ.Ε., σε υπηρεσία ή το σύνολο συγκε¬ 
κριμένου φορέα, αποτελούν μείωση των πιστώσεων του 
συνολικού προϋπολογισμού του φορέα, του οποίου η 
υπηρεσία διέπραξε την παρατυπία και επομένως δεν 
μπορούν να διατεθούν για δραστηριότητες άλλων υπη¬ 
ρεσιών του ίδιου φορέα. 

3. Οι Υπηρεσίες που αναφέρονται στην παρ. 5 του 
άρθρου 5 του παρόντος υποχρεούνται, μετά την κοι¬ 
νοποίηση των αποφάσεων επιβολής Δημοσιονομικών 
Διορθώσεων, να προβαίνουν στις απαραίτητες ενέργει¬ 
ες για την εφαρμογή των προηγουμένων παραγράφων. 



ΠΑΡΑΡΤΗΜΑ Α 

Κλίμακες Δημοσιονομικών Διορθώσεων 

Κλίμακες Δημοσιονομικών Διορθώσεων 

Κλίμακες Δημοσιονομικών Διορθώσεων 

ΠΑΡΑΡΤΗΜΑ Β 


Στην αριθμ.απόφαση του Υπ. Οικονομικών «Κανονισμός της Γ.Δ.Δ.Ε. 

περί Επιβολής Δημοσιονομικών Διορθώσεων» 

ΥΠΟΔΕΙΓΜΑ 
Επιβολή Δημοσιονομικής 
Διόρθωσης της Γεν. Διεύθυνσης 
Δημοσιονομικών Ελέγχων (Γ.Δ.Δ.Ε.) 



ΕΛΛΗΝΙΚΗ Δ ΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 

ΓΕΝ.ΓΡΑΜ.ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ 
ΓΕΝ. Δ/ΝΣΗ ΔΗΜΟΣΙΟΝΟΜΙΚΩΝ ΕΛΕΓΧΩΝ 
Δ/ΝΣΗ ΥΠΟΣΤΗΡΙΞΗΣ ΚΑΙ ΕΠΙΚΟΙΝΩΝΙΑΣ 
Ταχ. Διεύθυνση: Κηφισίας 124 & Ιατρίδου 2 
Τ.Κ. 11526 Αθήνα 


Αθήνα . 

Αριθμ. Πρωτ. 


ΠΡΟΣ (1) 


β) Διεύθυνση Προϋπολογισμού 
Γενικής Κυβέρνησης 

γ). 

Κοινοποίηση: 
α) Ελεγκτικό Συνέδριο 


ΘΕΜΑ: Επιβολή δημοσιονομικής διόρθωσης 

Επειδή από έλεγχο που διενεργήθηκε από τη Γενική Διεύθυνση Δημοσιονομικών Ελέγχων 
του Γενικού Λογιστηρίου του Κράτους στον φορέα (2) . 


.με έδρα. 

και ΑΦΜ.διαπιστώθηκε στο έργο/δραστηριότητα 1 ” 

.μεμονωμένη παρατυπία (4) των οργάνων 

του,. 

η οποία προσδιορίζεται στο ποσό των <5) .ευρώ 

με αποτέλεσμα να ζημιωθεί ο προϋπολογισμός του ελεγχόμενου φορέα ή η περιουσιακή 
κατάσταση του. 


Επιβάλλουμε 


Δημοσιονομική διόρθωση 161 στο Φορέα (2) 



















18056 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


με έδρα. 

και ΑΦΜ . που αφορούν το έργο/δραστηριόιηια <3) 


Το ποσό χης δημοσιονομικής διόρθωσης ανέρχεται σε <5) .ευρώ 

και αποτελεί έσοδο του Κρατικού Προϋπολογισμού με αντίστοιχη μείωση των πιστώσεων του 
Προϋπολογισμού του φορέα. 

Σε περίπτωση που δεν καταστεί δυνατή η είσπραξη της διόρθωσης εντός του έτους που επιβάλλεται, το 
ποσό αφαιρείται από τον Προϋπολογισμό του φορέα του επόμενου οικονομικού έτους. 

Η Διεύθυνση Προϋπολογισμού Γενικής Κυβέρνησης, οι Υ.Δ.Ε. καθώς και τα αρμόδια Υπουργεία και 
οι οικείες Περιφέρεις να προβούν κατά λόγο αρμοδιότητας στις απαραίτητες ενέργειες για την απόδοση 
στο Δημόσιο του ποσού διόρθωσης. 

Ο φορέας έχει δικαίωμα να προσβάλλει την παρούσα ενώπιον του Ελεγκτικού Συνεδρίου με βάση τα 
οριζόμενα στο άρθρο 17 παρ.8 του ν.3492/2006. 


0/Η <7) 


(8) 


111 Φορέας που επιβάλλεται δημοσιονομική διόρθωση 

ι2) Αναγράφεται ο πλήρης τίτλος του φορέα και η επωνυμία του 

(3) Αναγράφεται το έργο / δραστηριότητα του φορέα 

(4) ή συστημική παρατυπία 

(5) Ολογράφως και αριθμητικώς 

161 Ή κατ’ αποκοπή δημοσιονομική διόρθωση 

ι7) Αναγράφεται η ιδιότητα του αρμόδιου οργάνου (Γενικός Διευθυντής, Διευθυντής, Τμηματάρχης, Ελεγκτής) 
(8> Αναγράφεται το ονοματεπώνυμο του τελικού υπογράφοντος 

ΠΑΡΑΡΤΗΜΑ Τ 


Στην αριθμ.απόφαση του Υπ. Οικονομικών «Κανονισμός της Γ.Δ.Δ.Ε. 

περί Επιβολής Δημοσιονομικών Διορθώσεων» 


ΥΠΟΔΕΙΓΜΑ 



Πράξης καταλογισμού της Γενικής Διεύθυνσης Δημοσιονομικών Ελέγχων 


Αθήνα . 

Αριθμ. Πρωτ. 


ΕΑΑΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 

ΓΕΝ.ΓΡΑΜ.ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ 

ΓΕΝ. Δ/ΝΣΗ ΔΗΜΟΣΙΟΝΟΜΙΚΩΝ ΕΛΕΓΧΩΝ Π ΡΠΤ (1 > ΛΠΥ 

Δ/ΝΣΗ ΥΠΟΣΤΗΡΙΞΗΣ ΚΑΙ ΕΠΙΚΟΙΝΩΝΙΑΣ 
Ταχ. Διεύθυνση: Κηφισίας 124 &Ιατρίδου 2 

Τ.Κ. 11526 Αθήνα Κοινοποίηση: α) Ελεγκτικό Συνέδριο 


β) Διεύθυνση 
Προϋπολογισμού 
Γεν. Κυβέρνησης 

γ) (2) . 

δ) <3) . 


ΘΕΜΑ: Καταλογισμός σε βάρος αχρεωστήτως λαβόντος 

Επειδή από έλεγχο που διενεργήθηκε από τη Γενική Διεύθυνση Δημοσιονομικών Ελέγχων 
του Γενικού Λογιστηρίου του Κράτους προέκυψε ότι ο/η ι4) (όνομα) 

.(επώνυμο). 

(πατρώνυμο).(ΑΦΜ). 

κάτοικος.οδός.αριθμ.έλαβε από το 

Δημόσιο ή ( "’ . 

ως ί6) .το ποσό των 

(7) .ευρώ, το οποίο δεν εδικαιούτο να λάβει 

γιατί. 


Επειδή το παραπάνω ποσό, σύμφωνα με τις διατάξεις του ν.2362/95 (ΦΕΚ Α 247, του Κώδικα 
Είσπραξης Δημοσίων Εσόδων (Κ.Ε.Δ.Ε.) και του ν. 3492/2006 πρέπει να επιστραφεί στο Δημόσιο ρ) 
., προσαυξημένο με πρόστιμο 2% (8) 

Καταλογίζουμε 


Σε βάρος του/της 


,το ποσό των 


(7) .ευρώ, το οποίο προσαυξάνεται κατά 2% * 2 * * 5 * 7 (8) 9 .ευρώ. 

Τα παραπάνω ποσά αποτελούν δημόσιο έσοδο ή έσοδο <5) .και πρέπει 


να το βεβαιώσετε στον Κ.Α.Ε.και να προβείτε στην είσπραξη σύμφωνα με τις 

διατάξεις του Κ.Ε.Δ.Ε ή (9> . 

Συνημμένως αποστέλλεται περιληπτική κατάσταση βεβαίωσης σε τρία (3) αντίτυπα. 

Στον ενδιαφερόμενο στον οποίο κοινοποιείται ο παρών καταλογισμός γίνεται γνωστό ότι, μπορεί να 
ασκήσει τα ένδικα μέσα που προβλέπονται από το άρθρο 17 παρ. 8 του ν.3492/2006. 


Συνημμένα: 


Ο/Η (10) , 


(ΐΐ) 


(Ι) Στην περίπτωση που δεν εισπράττεται μέσω Δ.Ο.Υ αναγράφεται η Υπηρεσία του φορέα που πραγματοποιεί τις 
εισπράξεις 

(2) Αναγράφεται το όνομα και η ταχυδρομική διεύθυνση του καταλογιζόμενου 

,3) Αναγράφεται ο φορέας στον οποίο υπάγεται ο καταλογιζόμενος 

,4) Αν πρόκειται για φορέα και όχι για φυσικό πρόσωπο αναγράφεται ο πλήρης τίτλος του φορέα, επωνυμία και 
έδρα αυτού. 

(5) Αναφέρεται το συγκεκριμένο νομικό πρόσωπο. 

,6) Αναφέρεται το είδος της αμοιβής (μισθός, σύνταξη, αποζημίωση, αμοιβή, υπερωρίεςκ.λ.π.) 

(7) Ολογράφως και αριθμητικώς 

<8) Το πρόστιμο επιβάλλεται σε ειδικές περιπτώσεις (άρθρο 16 ν.3492/2006) 

(9) Εάν δεν εφαρμόζεται ο Κ.Ε.Δ.Ε. αναγράφονται οι διατάξεις που διέπουν ως προς την είσπραξη τον οικείο 
φορέα. 

(10) Αναγράφεται η ιδιότητα του αρμόδιου οργάνου (Γενικός Διευθυντής, Διευθυντής, Τμηματάρχης, Ελεγκτής) 

(111 Αναγράφεται το ονοματεπώνυμο του τελικού υπογράφοντος 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Απριλίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 



ΧΡΗΣΤΟΣ ΣΤΑΪΚΟΥΡΑΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΧΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 






















